Ալեքսեյ Չեկունկով

**Ալեքսեյ Օլեգովիչ Չեկունկով** (, ), ռուս պետական գործիչ։ Ռուսաստանի Դաշնության Հեռավոր Արևելքի և Արկտիկայի զարգացման նախարարը 2020 թվականի նոյեմբերի 10-ից։

2014 թվականի սեպտեմբերի 25-ից Հեռավոր Արևելքի և Արկտիկայի զարգացման հիմնադրամի գլխավոր տնօրենը։

Ռուսաստանի կողմից Ուկրաինա ներխուժելու պատճառով գտնվում է միջազգային պատժամիջոցների տակ։

## Կենսագրություն
Չեկունկովը ծնվել է 1980 թվականի հոկտեմբերի 3-ին Մինսկում։

### Կրթություն
Ավարտել է Ռուսաստանի Արտաքին գործերի նախարարության (ՄԳԻՄՕ) Մոսկվայի միջազգային հարաբերությունների պետական ինստիտուտի (համալսարան) միջազգային տնտեսական հարաբերությունների ֆակուլտետը, ստացել է պետական և մունիցիպալ կառավարման մագիստրոսի աստիճան Հեռավոր Արևելքի դաշնային համալսարանի:

### Աշխատանքային կարիերա
2001-2011 թվականներին զբաղեցրել է ղեկավար պաշտոններ Ռուսաստանի մասնավոր կապիտալի ոլորտում: Կառավարել է միջազգային և ռուսական ֆինանսական կազմակերպությունների (Ալրոսա, Դելտա Փրայվեթ Էքիթի, Ալֆա Գրուպ) խոշոր նախագծեր, այդ թվում՝ նախագծեր Հեռավոր Արևելքում՝ Սախա-Յակուտիայի Հանրապետությունում և Խաբարովսկի երկրամասում: Ղեկավարել է իր սեփական ներդրումային ընկերությունը՝ «Նյու Նեյշնս Քեփիթալը» (վենչուրային ներդրումներ, ներդրումային բանկային ծառայություններ):

2011-2013 թվականներին մասնակցել է Ռուսաստանի ուղղակի ներդրումների հիմնադրամի (RDIF) ստեղծմանը, եղել է տնօրեն, կառավարման խորհրդի անդամ և ներդրումային կոմիտեի անդամ։ Պատասխանատու է եղել առողջապահության, էներգախնայողության, հումքի ոլորտի ներդրումների և Չինաստանի ներդրումային կորպորացիայի (CIC) հետ համատեղ ռուս-չինական ներդրումային հիմնադրամի ստեղծման համար:

2014-2020 թվականներին եղել է Հեռավոր Արևելքի և Արկտիկայի զարգացման հիմնադրամի (ՎԷԲ.ՌՖ) գլխավոր տնօրենը։

2020 թվականի նոյեմբերի 10-ին նշանակվել է Հեռավոր Արևելքի և Արկտիկայի զարգացման նախարարի պաշտոնում:

Հեռավոր Արևելքի սոցիալ-տնտեսական զարգացման կառավարական հանձնաժողովի և Արկտիկայի զարգացման պետական հանձնաժողովի անդամ է։

2024 թվականի մայիսի 14-ին, Ռուսաստանի նախագահ Վլադիմիր Պուտինի հրամանագրով, նշանակվել է Ռուսաստանի Դաշնության Հեռավոր Արևելքի և Արկտիկայի զարգացման նախարար Միխայիլ Միշուստինի երկրորդ կառավարությունում:

### Պատժամիջոցներ
2022 թվականի փետրվարի 25-ին և դեկտեմբերի կեսերին, Ռուսաստանի կողմից Ուկրաինա ներխուժման ժամանակ, ընդգրկվել է ԵՄ պատժամիջոցների ցանկում՝ «ուկրաինացի քաղաքացիներին Ռուսաստանի Հեռավոր Արևելք տեղափոխելու» համար, ըստ ԵՄ-ի՝ «իր վերահսկողության տակ են գտնվում Ռուսաստանի Հեռավոր Արևելքի շրջանների ռեսուրսները, որոնք օգտագործվել են այսպես կոչված «Դոնեցկի Ժողովրդական Հանրապետությունում»»:

2023 թվականի փետրվարի 24-ին ԱՄՆ Պետդեպարտամենտը Չեկունկովին ներառել է «Ուկրաինայի դեմ ռուսական գործողություններ և ագրեսիա իրականացնելու, ինչպես նաև Ռուսաստանի Դաշնության շահերից ելնելով օկուպացված ուկրաինական տարածքների անօրինական կառավարման» մեջ ներգրավված անձանց պատժամիջոցների ցանկում:

Նմանատիպ պատճառներով գտնվում է Շվեյցարիայի, Ուկրաինայի, Ավստրալիայի և Նոր Զելանդիայի պատժամիջոցների տա։

### Ընտանիք
Հայրը՝ Օլեգ Ֆեդորովիչ Չեկունկովը 1998-ից 2001 թվականներին եղել է Բելառուսի արտակարգ և լիազոր դեսպանը Վիետնամում:Մայրը եղել է դիվանագետների ընտանիքից, իսկ տատիկը ազգությամբ եղել է լեհուհի։

## Պարգևներ
* «Սիբիրի և Հեռավոր Արևելքի զարգացման համար» մեդալ (2023)
* Ռուսաստանի Դաշնության Դաշնային ժողովի Դաշնության խորհրդի նախագահի շնորհակալագիր՝ Ռուսաստանի Դաշնության Հեռավոր Արևելքի դաշնային շրջանի և Արկտիկական գոտու զարգացման գործում ունեցած նշանակալի ներդրման համար (Մոսկվա, 2022 թվականի դեկտեմբերի 12)

## Ծանոթագրություններ

## Արտաքին հղումներ
* Ալեքսեյ Չեկունկովի կենսագրությունը // ՏԱՍՍ
* Ալեքսեյ Չեկունկովի կենսագրությունը, որը առաջադրվել է Հեռավոր Արևելքի և Արկտիկայի զարգացման նախարարի պաշտոնում // «Կոմսոմոլսկայա պրավդա»

 
Կատեգորիա:«Միասնական Ռուսաստան» կուսակցության անդամներ
Կատեգորիա:Բելառուսում ծնվածներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուսաստանի նախարարներ
Կատեգորիա:Ռուսաստանի քաղաքական գործիչներ